14. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡ ΑΜΜΑΤΙΣΜΟΥ,  ΠΡΟΕΔΡ. ΚΥΒΕΡΝΗΣΕΩΣ, ΕΘΝ.  ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. Φ. 478.2/1040/91221 της 20 Αυγ./10 Σεπτ. 1976 (ΦΕΚ Β΄  1122) Περί προσλήψεως προσωπικού επί σχέσει Ιδιωτικού Δικαίου παρά τη Κεντρική Υπηρεσία του Υπουργείου Εθνικής Παιδείας και Θρησκευμάτων δια την επίβλεψιν των κατασκευών των έργων, τα οποία θα εκτελεσθώσιν εις εφαρμογήν των Β΄ και Γ΄ Εκπαιδευτικών Σχεδίων. Έχοντες υπ’ όψει: α)Τας διατάξεις: 1.Του άρθρου 4 του Ν.Δ. 385/1969 «περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας και Ν.Π.Δ.Δ.». 2.Του Ν.Δ. 175/1973, ως ετροποποιήθη μεταγενεστέρως, «περί Υπουργικού Συμβουλίου και Υπουργείων». 3.Του Ν.Δ. 1198/1972 (άρθρον 5) «περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου κ.λ.π.». 4.Του άρθρου 3 του Ν.Δ. 216/1974 «περί συστάσεως Υπουργείου Προεδρίας Κυβερνήσεως» εν συνδυασμώ προς τας τοιαύτας του άρθρου 20 του Π.Δ. 770/1975 «περί διαρθρώσεως του Υπουργείου Προεδρίας Κυβερνήσεως και Οργανισμού των Υπηρεσιών αυτού». β)Την από 2 Οκτωβρίου 1972 υπογραφείσαν σύμβασιν Δανείου (Β΄ Εκαραιπευτικού Σχεδίου) μεταξύ του Ελληνικού Δημοσίου και της Διεθνούς Τραπέζης Ανασυγκροτήσεως και Αναπτύξεως, κυρωθείσαν δια του υπ’ αριθμ. 1309/1972 Ν.Δ. 709 (Φ.Ε.Κ. 225/Α΄/1972). γ)Την από 27 Ιουλίου 1975 υπογραφείσαν σύμβασιν δανείου (Γ΄ Εκπαιδευτικού Σχεδίου) μεταξύ του Ελληνικού Δημοσίου και της Διεθνούς Τραπέζης Ανασυγκροτήσεως και Αναπτύξεως, κυρωθείσαν δια του υπ’ αριθμ. 288/1976 νόμου (Φ.Ε.Κ. Α΄ 83/1976). δ)Τας εκ των ως άνω συμβάσεων απορρεούσας υποχρεώσεις του Ελληνικού Δημοσίου δια την ανέγερσιν πέντε (5) Παιδαγωγικών Ακαδημιών, δέκα (10) Πολυδυνάμων Σχολείων Μέσης Εκπαιδεύσεως και τριών (3) ΚΑΤΕ. ε)Το άρθρον 38 του Π.Δ. 147/1976 «περί Οργανισμού της Κεντρικής Υπηρεσίας του Υπουργείου Παιδείας», αποφασίζομεν: 1.Εγκρίνομεν την πρόσληψιν παρά τη Κεντρική Υπηρεσία του Υπουργείου Εθνικής Παιδείας και Θρησκευμάτων, προς εκπλήρωσιν των εκ των ως άνω συμβάσεων δανείων απορρεουσών υποχρεώσεων, δια την επί τόπου επίβλεψιν των κατασκευών των ανωτέρω υπό στοιχ. δ΄ έργων, του κατωτέρω προσωπικού επί σχέσει ιδιωτικού δικαίου. α)Διπλωματούχοι Ανωτάτων Τεχνικών Σχολών: 1)Δέκα οκτώ (18) Πολιτικοί Μηχανικοί, με πενταετή τουλάχιστον πραγματικήν εμπειρίαν εις εργοτάξια οικοδομικών έργων. 2)Εξ (6) Αρχιτέκτονες, με πενταετή τουλάχιστον εμπειρίαν εις μελέτας και κατασκευάς οικοδομικών έργων. 3)Δέκα (10) Μηχανολόγοι - Ηλεκτρολόγοι, με πεντατετή τουλάχιστον εμπειρίαν εις εργοτάξια οικοδομικών έργων. β)Πτυχιούχοι Ανωτέρων Τεχνικών Σχολών: Δέκα οκτώ (18) εν συνόλω, ειδικότητος Πολιτικού Υπομηχανικού ή Μηχανολόγου ή Ηλεκτρολόγου Υπομηχανικού, αναλόγως της προόδου των εργασιών και με τριετή τουλάχιστον εμπειρίαν εις εργοτάξια οικοδομικών έργων περιλαμβάνουσαν την επί τόπου παρακολούθησιν των εργασιών και την σύνταξιν επιμετρήσεων και κατασκευαστικών στοιχείων. Εάν δεν καθίσταται δυνατή η πρόσληψις Υπομηχανικών, δύναται κατά το υπολειπόμενον ποσοστόν να προσλαμβάνωνται Πτυχιούχοι Μέσων Τεχνικών Σχολών, αναλόγου ειδικότητος προς τας εκάστοτε παρουσιαζομένας ανάγκας. 2.Τυπικά προσόντα των προσλαμβανομένων ορίζονται δια μεν τους υπό στοιχεία 1.α (1), 1. α (2), 1.α (3) της παρούσης το Δίπλωμα του Ε.Μ.Π. ή ετέρας ισοτίμου Σχολής ημεδαπής ή αλλοδαπής αντιστοίχου ειδικότητος ως και βεβαίωσις ότι τυγχάνουν μέλη του Τ.Ε.Ε., δια δε τους υπό στοιχεία 1.β το Πτυχίον της Σχολής αντιστοίχου ειδικότητος ή ετέρας ισοτίμου Ανωτέρας Σχολής. 3.Οι δυνάμει της παρούσης προσλαμβανόμενοι τοποθετούνται εις τας πόλεις ένθα θα ανεγερθώσιν τα κτίρια των πέντε Παιδαγωγικών Ακαδημιών των δέκα πολυδυνάμων σχολείων Μέσης Εκπαιδεύσεως και των τριών Κ.Α.Τ.Ε. 4.Έδρα προσφοράς των υπηρεσιών δια τους προσλαμβανομένους ορίζεται η περιφέρεια της πόλεως ένθα τοποθετούνται δια την επίβλεψιν του εκτελουμένου έργου. Οι προσληφθησόμενοι θα απασχολούνται επί τόπου των έργων επί 46 ώρας εβδομαδιαίως και κατά τας εργασίμους ημέρας των εργοταξίων. Εργασία πέραν ανωτέρω καθοριζομένων θα αμείβεται υπερωριακώς. 5.Οι δυνάμει της παρούσης αποφάσεως οριζόμενοι υπάλληλοι θα προσλαμβάνωνται επί συμβάσει διαρκείας αναλόγου χρόνου προς το ανατιθέμενον εις έκαστον έργον, επιφυλασσομένων και των διατάξεων της παρ. 2 του άρθρου 4 του Ν.Δ. 385/1969 μετά δε το πέρας του έργου η σύμβασις θα λύεται αυτοδικαίως. 6.Η πρόσληψις θα γίνεται σταδιακώς δι’ έκαστον έργον οπωσδήποτε όμως μετά την κατακύρωσιν της σχετικής δημοπρασίας του έργου. 7.Δια την ρύθμισιν των αποδοχών του δυνάμει της παρούσης αποφάσεως προσλαμβανομένου προσωπικού εφαρμόζεται η εκάστοτε περί καθορισμού αποδοχών των επί σχέσει εργασίας ιδιωτικού δικαίου αορίστου ή ωρισμένου χρόνου μισθωτών του Δημοσίου κ.λπ. ισχύουσα κοινή Υπουργική απόφασις, η εκδιδομένη κατά τας διατάξεις του άρθρου 5 του Ν.Δ. 1198/1972. Οι ως άνω προσληφθησόμενοι υπάλληλοι θα δικαιούνται αναλόγων δώρων Χριστουγέννων, Πάσχα, επιδόματος αδείας και θα βαρύνωνται με τας νομίμους κρατήσεις. 8.Το προσλαμβανόμενον δυνάμει της παρούσης προσωπικόν δικαιούται οδοιπορικών εξόδων και ημερησίας εκτός έδρας αποζημιώσεως, δια τας μετακινήσεις εκτός έδρας, προς εκτέλεσιν διατεταγμένης υπηρεσίας συμφώνως προς τας κειμένας σχετικάς διατάξεις της σχετικής εργατικής Νομοθεσίας. Η παρούσα δημοσιευθήτω δια της Εφημερίδος της Κυβερνήσεως. (Αντί για τη σελ. 73(β) Σελ. 73(γ) Τεύχος Ι-23 Σελ. 11 Τεχνική Υπηρεσία Υπουργίου Παιδείας 32.Α.ε.14